- Hindi News
- National
- जिस स्कूल में विद्यार्थी पढ़ रहा है उसमें 134 ए के तहत नहीं मिलेगा दाखिला
जिस स्कूल में विद्यार्थी पढ़ रहा है उसमें 134-ए के तहत नहीं मिलेगा दाखिला
शिक्षाका अधिकार अधिनियम 134-ए के तहत अब शिक्षा विभाग ने एक नियम में बदलाव कर दिया है। जिस स्कूल में विद्यार्थी पहले से पढ़ाई कर रहा है, उस स्कूल में शिक्षा का अधिकार अधिनियम के तहत दाखिला नहीं मिलेगा। इस संबंध में विभाग की ओर से आदेश जारी कर दिए गए हैं। वहीं दूसरी ओर विभाग के नए नियम का हवाला देते हुए जिन स्कूलों ने फीस जमा कराने के आदेश अभिभावकों को दिए थे, उस पर भी रोक लगाते हुए नये शिक्षा सत्र से नियम लागू करने की बात कही है।
विभाग ने नये नियम संबंधी पत्र जारी किए तो ऐसी परिस्थिति वाली स्कूल संचालकों ने अभिभावकों को नोटिस देने शुरू कर दिए। अभिभावकों ने शिक्षा विभाग को शिकायतें भेजी। इन शिकायतों पर संज्ञान लेते हुए विभाग ने फैसला किया कि नया नियम अगले शिक्षा सत्र से लागू होगा।
हां, गया है आदेश: डीईओ
^शिक्षाविभाग का पत्र हमें मिल गया है। विभाग के आदेशाें को लागू कर दिया गया है। नये नियम के तहत जो विद्यार्थी पहले जिस स्कूल में पढ़ रहा था उसका 134-ए नियम के तहत वही स्कूल अलाॅट नहीं होगा आैर फीस वसूली को लेकर भी विभाग का आदेश लागू कर दिया गया है। डॉ.यज्ञदत्त वर्मा, डीईओ,सिरसा
विभाग ने जारी किए आदेश
मौलिकशिक्षा विभाग के निदेशक ने प्रदेश के जिला मौलिक शिक्षा अधिकारियों को आदेश जारी किए हैं। आदेश में कहा गया है कि स्कूल संचालक आैर प्रबंधक फीस वसूली के लिए नोटिस जारी कर रहे हैं। अभिभावकों के निवेदन और छात्रों की कठिनाई को देखते हुए निर्णय लिया गया है कि नई हिदायतों को शैक्षणिक वर्ष 2017-18 से लागू किया जाएगा।
ये रही समस्या
शिक्षाविभाग ने यह पत्र जारी किया तो स्कूल संचालकों को फीस वसूली का बहाना मिल गया। स्कूल संचालकों ने ऐसे विद्यार्थियों के अभिभावकों को नोटिस जारी कर दिए। नोटिस में कहा गया कि वे पूरी फीस जमा कराएं अन्यथा परीक्षा में नहीं बैठने दिया जाएगा। इसकी शिकायत विभाग को मिली।
उदाहरण के तौर पर मुकेश कुमार (काल्पनिक नाम) किसी स्कूल की 7वीं कक्षा में पढ़ता था। नियम 134-ए के तहत उसने आवेदन किया तो उसे वही स्कूल अलाट कर दिया गया। लेकिन अब नये नियम के अनुसार विद्यार्थी को नियम 134-ए के तहत दाखिला के लिए पुराना स्कूल छोड़कर नया स्कूल तलाश करना ही होगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva